

**ПРЕДЛОЖЕНИЕ**

**от Кънчо Стоянов Папазов – Кмет на Община Гурково.**

ОТНОСНО: **Подаване на проектно предложение „Иновативни здравно – социални услуги в община Гурково“** **по процедура BG05SFPR002-2.012 „Иновативни здравно – социални услуги“ финансирана по Програма „Развитие на човешките ресурси“ 2021-2027**

УВАЖАЕМИ ОБЩИНСКИ СЪВЕТНИЦИ,

Уведомяваме Ви, че с Писмо изх. № 08-227 от 12.03.2025 г. на Главния директор и РУО на ПРЧР до общините е отправена покана за представяне на проектно предложение по процедура чрез директно предоставяне на безвъзмездна финансова помощ BG05SFPR002-2.012 „Иновативни здравно – социални услуги“ по Оперативна програма „Развитие на човешките ресурси“ 2021-2027 г. Срокът за кандидатстване е 29.04.2025г. Всяко проектно предложение следва да бъде с продължителност 24 месеца, но дейностите следва да приключат не по-късно 31.12.2027 г.

Община Гурково е допустим кандидат по процедурата, като определения индикативен брой потребители е минимум 35, а максималният размер на безвъзмездната финансова помощ за Община Гурково е до 318914,16 лв. Целта е да се осигури подкрепа в домашна среда за лицата от най-уязвимите групи от населението и да разшири възможностите за предоставяне на социални и интегрирани здравно-социални услуги в домашна среда, вкл. и чрез прилагане на иновативен модел за дистанционен мониторинг на здравословния и психосоциален статус на хора с хронични заболявания и трайни увреждания, както и самотно живеещи възрастни в невъзможност за самообслужване.

По процедурата не се изисква съфинансиране от кандидатите. Безвъзмездната финансова помощ е 100%.

По настоящата процедура чрез директно предоставяне на безвъзмездна финансова помощ са допустими за финансиране следните дейности:

1. Предоставяне на почасови мобилни интегрирани здравно-социални услуги за нуждаещи се лица с увреждания и възрастни хора в невъзможност за самообслужване, супервизия и обучения на екипите във връзка с въвеждането на нови методологии за оценка на потребностите (задължителна дейност).

2. Развитие и предоставяне на иновативни дистанционни услуги– телекеър, вкл. осигуряване на специализирано оборудване за тяхното предоставяне (при необходимост).

Разходите за предоставяне на УОИИ (компенсацията) за всяка община са изчислени за период от 24 месеца.

Кандидатите – общини/райони на общини следва да възложат изпълнението на услугата от общ икономически интерес (УОИИ), съгласно правилата на Решение на ЕК от 20 декември 2011 година относно прилагането на член 106, параграф 2 от Договора за функционирането на Европейския съюз за държавната помощ под формата на компенсация за обществена услуга, предоставена на определени предприятия, натоварени с извършването на услуги от общ икономически интерес (Решението).

Всяка община/район на община възлага изпълнението на дейностите по иновативните здравно-социални услуги на своята територия по реда на Решението, единствено на общинско предприятие, създадено по реда на чл. 52 от ЗОС, на второстепенен разпоредител с бюджет или на звено/дирекция в самата общинска/районна администрация.

Общината/районът на община възлага УОИИ след решение на Общинския съвет за определяне на изпълнителя/доставчика на услугите.

Въз основа на гореизложеното и на основание чл. 21, ал. 1, т. 23 от Закона за местното самоуправление и местната администрация, предлагам Общински съвет Гурково да вземе следното

РЕШЕНИЕ:

1. Дава съгласие Община Гурково да подаде проектно предложение по процедура BG05SFPR002-2.012 „Иновативни здравно – социални услуги“, финансирана по Програма „Развитие на човешките ресурси“ 2021-2027 г.

2. Възлага на кмета на Община Гурково да извърши всички необходими правни и фактически действия по възлагане на услуга от общ икономически интерес от настоящото Решение, издавайки Заповед /Акт за възлагане/ на отдел „Хуманитарни дейности, общинска собственост и екология“ в Община Гурково, в рамките на процедура BG05SFPR002-2.012 „Иновативни здравно – социални услуги“, финансирана по Програма „Развитие на човешките ресурси“ 2021-2027, като актът следва да съдържа необходимите реквизити, съгласно чл. 4 от Решение на Комисията от 20 декември 2011 година относно прилагането на чл. 106, параграф 2 от Договора за функционирането на Европейския съюз за държавната помощ под формата на компенсация за обществена услуга, предоставена на определени предприятия, натоварени с извършването на услуги от общ икономически интерес за период до 31.12.2027г.

3. Предоставяните по проекта интегрирани социално-здравни услуги да се ползват от потребителите без заплащане на такса.

**ВНОСИТЕЛ:**

**КЪНЧО ПАПАЗОВ**

**Кмет на Община Гурково**

РД