**ОБЩИНА ГУРКОВО**

**гр. Гурково 6199, обл. Ст. Загора, бул. “Княз Ал. Батенберг” 3**

тел.: кмет – 04331/ 2260, [obshtina@gurkovo.bg](mailto:obshtina@gurkovo.bg), www.gurkovo.bg

Изх. № .............../…….........2025 г.

**ДО**

**ОБЩИНСКИ СЪВЕТ**

**ГР. ГУРКОВО**

**П Р Е Д Л О Ж Е Н И Е**

**от КЪНЧО СТОЯНОВ ПАПАЗОВ – Кмет на Община Гурково**

**Относно**: Даване на съгласие за членство в Сдружение с нестопанска цел „Местната инициативна група – Мъглиж, Николаево“, с ЕИК 207482003, което с участието на Община Гурково ще разшири територията и обхвата си на дейност с територията на Община Гурково и ще бъде преименувано на Сдружение с нестопанска цел „Местната инициативна група – Мъглиж, Николаево, Гурково“ и определяне на представител в Общото събрание на сдружението.

**Уважаеми господин Председател,**

**Уважаеми дами и господа общински съветници,**

През периода 2007 – 2013 г. Република България успешно прилага за първи път подхода ЛИДЕР, последван от подхода *Водено от общностите местно развитие – ВОМР*, прилаган в периода 2014 – 2020 г. като модерен инструмент за децентрализация и устойчиво развитие на селските райони. Този европейски модел предоставя възможност местните общности сами да определят своите приоритети и да реализират проекти, съобразени с конкретните нужди на територията им.

ВОМР е инструмент, чрез който гражданите активно участват в решаването на социални, екологични и икономически предизвикателства, като се изграждат партньорства между община, бизнес и граждански организации. Това сътрудничество дава възможност с ограничени средства да се постигне реална промяна и устойчиво развитие.

С прилагането на подхода ВОМР се цели и постигане на следните специфични цели за местно развитие:

* Подобряване на условията на живот на териториите на местните общности;
* Създаване на динамична жизнена среда и подобряване качеството на живот чрез развитие на хоризонтални и междусекторни партньорства и взаимодействие за инициативи от общ интерес, както и на практики и модели за добро управление и участие на заинтересованите страни в развитието на територията, като основа за териториално развитие;
* Подкрепа за териториалната идентичност, маркетинг и марки на база на специфичния териториален потенциал и продукти от местен характер;
* Повишаване на конкурентоспособността на местните икономики и възможности за създаване на местен бизнес, включително чрез диверсификация и подкрепа за алтернативни дейности;
* Подкрепа за въвеждането на иновации;
* Засилване на капацитета за научни изследвания и иновации и на въвеждането на модерни технологии чрез подкрепа за иновации в предприятията и насърчаване на прехода към кръгова икономика чрез подкрепа за инвестиции в предприятията с цел подобряване на ресурсната ефективност;
* Насърчаване на устойчивата и качествена заетост и социално включване на уязвими и маргинализирани групи;
* Съхраняване и опазване на околната среда и насърчаване на ресурсната ефективност, вкл. дейности за превенция и управление на риска и за използване потенциала на културното наследство;
* Приобщаващо образование и образователна интеграция.

Във връзка с гореизложеното e отворена процедура BG06AFSP001-1.001 - *Изпълнение на операции, включително дейности за сътрудничество и тяхната подготовка, избрани в рамките на стратегията за местно развитие*.

Община Гурково е в процес на преговори за партньорство с Общините Мъглиж и Николаево, които през 2023 г. са формирали Местна инициативна група – Мъглиж, Николаево.

След присъединяване на община Гурково и съгласно условията за кандидатстване *(11.1.1.2. съдържа в наименованието си обозначението „Местна инициативна група“, или съкратено „МИГ“, както и наименованието/ията на общината/ите на територията на действие на сдружението*), Сдружение с нестопанска цел „Местна инициативна група – Мъглиж, Николаево” ще се преименува на „Местна инициативна група – Мъглиж, Николаево, Гурково”.

Към настоящия момент в срок до 26-ти май 2025г. следва да бъде актуализирана стратегия за ВОМР и да бъде подаден формуляр за кандидатстване по Процедура № BG06AFSP001-01.001 по интервенция „Изпълнение на операции, включително дейности за сътрудничество и тяхната подготовка, избрани в рамките на стратегията за местно развитие“ от Стратегическия план за развитие на земеделието и селските райони на Република България за периода 2023 – 2027 г. от страна на "Местна инициативна група - Мъглиж, Николаево" Сдружение с ЕИК 207482003.

|  |  |
| --- | --- |
| Т.е. следва да бъде възложено изпълнението на следните услуги с предмет ***„Проучвания, анализи и подготовка на стратегия за Водено от общностите местно развитие на*** ***Местна инициативна група Мъглиж – Николаево за периода 2023 – 2027”****,* които включват изпълнението на следните дейности:  **ДЕЙНОСТ** | **бр.** |
| ***Дейност № 1:***  Проучване и анализ на заинтересованите страни на територията, за целите на разработваната стратегия за водено от общностите местно развитие /ВОМР/, в т.ч. проучване на нагласите и интереса на населението, публичния, стопански и нестопански сектор. | **1** |
| ***Дейност № 2:***  Извършване на социално-икономически анализ на настоящото състояние на територията, в т.ч. проучване и анализ за идентифициране на проблемите, потребностите и приоритетите на територията за целите на разработваната стратегия за ВОМР. | **1** |
| ***Дейност № 3:***  Актуализация на стратегия за ВОМР, включително съдействие за консултиране на местната общност във връзка с подготовката на стратегията. | **1** |
| ***Дейност № 4:***  Изготвяне на формуляр за кандидатстване по Процедура № BG06AFSP001-01.001 по интервенция „Изпълнение на операции, включително дейности за сътрудничество и тяхната подготовка, избрани в рамките на стратегията за местно развитие“ от Стратегическия план за развитие на земеделието и селските райони на Република България за периода 2023 – 2027 г. | **1** |

на стойност **45 000 лв. (четиридесет и пет хиляди лева) без включен ДДС или 54 000 лв. (петдесет и четири хиляди лева) с включен ДДС.**

Разходите за изпълнението на тази услуга следва да бъдат поети поравно от Община Мъглиж, Община Николаево и Община Гурково, тъй като "Местна инициативна група - Мъглиж, Николаево" Сдружение с ЕИК 207482003 не развива дейност и не разполага със средства.

На следващо място във връзка с необходимостта от предоставяне на правни консултации във връзка кандидатстване по Процедура № BG06AFSP001-01.001 по интервенция „Изпълнение на операции, включително дейности за сътрудничество и тяхната подготовка, избрани в рамките на стратегията за местно развитие“ от Стратегическия план за развитие на земеделието и селските райони на Република България за периода 2023 – 2027 г. от страна на "Местна инициативна група - Мъглиж, Николаево" Сдружение с ЕИК 207482003, следва да бъде възложено изпълнението им и същите са на стойност **4 998 лв. (четири хиляди деветстотин деветдесет и осем лева) без включен ДДС или 5 997,60 лв. (пет хиляди деветстотин деветдесет и седем лева и 60 стотинки) с включен ДДС.**

Разходите за изпълнението на тази услуга следва да бъдат поети поравно от Община Мъглиж, Община Николаево и Община Гурково, тъй като "Местна инициативна група - Мъглиж, Николаево" Сдружение с ЕИК 207482003 не развива дейност и не разполага със средства.

Предвид горното, следва да се сключи споразумение между трите общини - Община Мъглиж, Община Николаево и Община Гурково. С подписване на споразумението всяка от общините поема ангажимент да осигури по 1/3 част от стойността на описаните дейности, възлизащи на общо **49 998 лв. *(четиридесет и девет хиляди деветстотин деветдесет и осем лева)* без включен ДДС, а с ДДС 59 997,60 лв**. (петдесет и девет хиляди деветстотин деветдесет и седем лева и 60 стотинки) **или по 19 999,20 лева с ДДС** (деветнадесет хиляди деветстотин деветдесет и девет лева и 20 стотинки), за всяка една от общините.

Съгласно чл.21, ал.1, т.15 от ЗМСМА Общинският съвет приема решения за участие на общината в сдружения на местни власти в страната и в чужбина, както и в други юридически лица с нестопанска цел и определя представителите на общината в тях.

На осн. чл. 27, ал. 5 от ЗМСМА решенията на общинския съвет по чл. 21, ал. 1, т. 15 се приемат с поименно гласуване, което се отразява в протокола от заседанието. Решението на юридическото лице – учредител следва да съдържа и определяне на представител в органите на сдружението, в качеството им на членове на Управителния съвет на сдружението.

Необходимо е да се допусне предварително изпълнение на решението, поради следното:

Срокът за подаване на проектно предложение, е с крайна дата 26.05.2025г.

Решението следва да бъде с предварително изпълнение, тъй като при стандартното броене на сроковете за обжалване, изпълнението ще закъснее и срокът няма да може да бъде спазен.

При липса на допускане предварително изпълнение на настоящото Решение ще бъде налице опасност от осуетяване членството на Община Гурково и разширяване територията на Сдружение с нестопанска цел „Местната инициативна група – Мъглиж, Николаево“ с присъединяването на Община Гурково както и на прилагането на подхода ВОМР на територията на трите общини като цяло.

Налице са особено важни обществени интереси, които засягат социалната, екологичната и икономическата сфера на местната общност и следва да бъдат защитени.

Във връзка с гореизложеното, и на основание чл. 21 ал.1, т.15 отЗМСМА и чл. 60, ал.1 от АПК,предлагам Общински съвет Гурково, да вземе следното

**РЕШЕНИЕ:**

1. Дава съгласие за участие на Община Гурково в Сдружение с нестопанска цел „Местна инициативна група – Мъглиж, Николаево“ с ЕИК 207482003, което с участието на Община Гурково ще разшири територията и обхвата си на дейност с територията на Община Гурково и ще бъде преименувано на Сдружение с нестопанска цел „Местната инициативна група – Мъглиж, Николаево, Гурково“, както и в органите на управление (общо събрание и управителен съвет) на местната инициативна група.

2. Определя Кънчо Стоянов Папазов – Кмет на Община Гурково, като представител на Община Гурково в органите на управление на Сдружение с нестопанска цел „Местна инициативна група – Мъглиж, Николаево” (общо събрание и управителен съвет), с ЕИК 207482003, което с участието на Община Гурково ще разшири територията и обхвата си на дейност с територията на Община Гурково и ще бъде преименувано на Сдружение с нестопанска цел „Местната инициативна група – Мъглиж, Николаево, Гурково“.

3. Дава съгласие да се сключи Споразумение между Община Мъглиж, Община Николаево и Община Гурково, за възлагане извършване на следните услуги:

3.1. услуга с предмет: „Проучвания, анализи и подготовка на стратегия за Водено от общностите местно развитие на Местна инициативна група Мъглиж – Николаево за периода 2023 – 2027”, със срок на изпълнение до 26.05.2025г.

3.2. правни консултации във връзка кандидатстване по Процедура № BG06AFSP001-01.001 по интервенция „Изпълнение на операции, включително дейности за сътрудничество и тяхната подготовка, избрани в рамките на стратегията за местно развитие“ от Стратегическия план за развитие на земеделието и селските райони на Република България за периода 2023 – 2027 г.

Одобрява проект на споразумение и оправомощава кмета на Община Гурково да сключи описаното споразумение.

4. Упълномощава представителя определен в т.2 да участва в гласуването от името на Община Гурково при приемане на решения от органите на управление на Сдружение с нестопанска цел „Местна инициативна група – Мъглиж, Николаево, Гурково” (общо събрание и управителен съвет) и да подписва всички необходими документи.

5. Допуска предварително изпълнение на решението от деня на приемането му.**ВНОСИТЕЛ:**

**КЪНЧО ПАПАЗОВ**

*Кмет на Община Гурково*

*Съгласувал:*

*адв. Таня Димитрова*

*Юрист на Община Гурково*